**Ia-mi mâna și zboară cu mine până la stele!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ia-mi mâna și zboară cu mine până la stele!

Iubito, cândva, am vrut să uit de noi,

Cândva îmi doream să-ți uit parfumul,

Dar rătăciți, printre viscole și ploi

Am reușit să ne aflăm tărâmul.

Înflăcărați am fost din prima clipă,

Entuziasmul imediat ne-a copleșit,

De epitete am făcut risipă...

Și de-mbrățișări, ce-au curs la infinit.

Nimic din ce știam nu era la fel,

Nici trăirile din vremurile apuse,

Se întreceau săgețile în duel...

Ce atrăgeau privirile seduse.

De atunci dorințele se-nlănțuie,

Iubirea, fără luptă, a câștigat,

Ne iau în brațe și pașii ce suie

Și puterea dragostei, ce ne-a legat.

Ferim prudent barca de-o derivă,

Și ne dorim continuu același drum,

Trecutul gri dispare din arhivă,

Iar tristețea o vom preface în scrum.

Ne despărțim de viața răvășită,

Cu mărturia dragostei fidele,

Ia-mi mâna, mângâiată de-o ursită,

Și zboară cu mine, până la stele!

Autor: Gabriel Stănciulescu